Παρουσία του Προέδρου του Π.Σ.Φ Πέτρου Λυμπερίδη στην Γενική Συνέλευση του Δ.Σ του Συνδέσμου Δήμων Ιαματικών Πηγών Ελλάδος (Σ.Δ.Ι.Π.Ε)

Ο Πρόεδρος του Π.Σ.Φ, Πέτρος Λυμπερίδης παραβρέθηκε στην γενική συνέλευση του Διοικητικού Συμβουλίου του Συνδέσμου Δήμων Ιαματικών Πηγών Ελλάδας στο Δημαρχιακό Μέγαρο του Δήμου Θεσσαλονίκης το Σάββατο 16 Οκτωβρίου.

Στη συνεδρίαση απεύθυνε χαιρετισμό προς τα μέλη ο πρόεδρος της ΚΕΔΕ κ.Πατούλης Γιώργος ο οποίος τόνισε πως αυτά που κατάφεραν τα τελευταία χρόνια οι δήμοι με ιαματικές πηγές και ο Σύνδεσμός Δήμων Ιαματικών Πηγών Ελλάδας είναι άξια θαυμασμού.

Επίσης παρεβρέθηκε και ο τομεάρχης Δημόσιας Διοίκησης της Νέας Δημοκρατίας κ.Μάκης Βορίδης.

Στη συνέχεια η Αντιπεριφερειάρχης Τουρισμού της Ηπείρου κ.Τατιάνα Καλογιάννη ανέπτυξε το καλό παράδειγμα της Περιφέρειας Ηπείρου η οποία σε συνεργασία με τους Οργανισμούς Τοπικής Αυτοδιοίκησης εκπονεί το master plan ανάπτυξης των Ιαματικών πηγών της Περιφέρειας.

Το portal του Τουρισμού Υγείας του ΕΟΠΥΥ παρουσίασε το μέλος του ΔΣ του ΕΟΠΥΥ κ.Κλεοβουλος Αλεξιάδης. Η προσπάθεια ένταξης όλων των παρόχων του Τουρισμού Υγείας στην Ελλάδα κάτω από την εποπτεία του ΕΟΠΥΥ στο portal βρίσκεται σε πολύ καλό δρόμο. Μέσα από το portal οι ιαματικές πηγές της Ελλάδας θα μπορούν να προσεγγίσουν ασφαλιστικά ταμεία και επισκέπτες από το εξωτερικό, αλλά και να εγκαινιάσουν μια νέα σχέση με τον Ελληνικό ασφαλιστικό οργανισμό.

Πρέπει να τονιστεί στο σημείο αυτό ότι τα μέλη του Π.Σ.Φ θα έχουν την δυνατότητα να καταχωρούν στο συγκεκριμένο portal τα εργαστήρια φυσικοθεραπείας.

**Ο Πρόεδρος του Π.Σ.Φ κατά την τοποθέτησή του ανέφερε ότι:**  *ο Π.Σ.Φ προσβλέπει και επιδιώκει την συνεργασία με τον Σύνδεσμο ,καθώς η συνεργασία με τον σύνδεσμο μπορεί να λύσει τις εκκρεμότητες και να διασαφηνίσει τον ρόλο του φυσικοθεραπευτή.*

*Τόνισε ότι επιβάλλεται η υποχρεωτική παρουσία του φυσικοθεραπευτή στις ιαματικές εγκαταστάσεις για την ανάγκη και την προσφορά ,ποιοτικών, αποτελεσματικών και ασφαλών υπηρεσιών. Το παραπάνω επιβάλλεται επίσης και από την υποχρέωση σεβασμού του Νομοθετικού πλαισίου.*

Με την παρουσία του Προέδρου του Π.Σ.Φ στο Δ.Σ του Συνδέσμου Δήμων Ιαματικών Πηγών Ελλάδος εγκαινιάζεται η συνεργασία μεταξύ των δύο φορέων δεδομένης της συνάφειας του αντικειμένου και της ποιοτικής αναβάθμισης που μπορούν οι φυσικοθεραπευτές να προσδώσουν στο θερμαλιστικό προϊόν που προσφέρεται μέσα στις Μονάδες Ιαματικής Θεραπείας και στα Κέντρα Ιαματικού Τουρισμού – Θερμαλισμού της χώρας μας.

<http://thermalsprings.gr/index.php/el/nea-anakoinoseis-2/488-diaforetiki-sxesi-me-tin-etad-gia-tis-iamatikes-piges-yposxethike-o-makis-voridis-stous-dimarxous>